Document ID: 32007D0230

DEĊIŻJONI TAL-KUMMISSJONI
tat-12 ta' April 2007
dwar formola li tikkonċerna l-leġiżlazzjoni soċjali marbuta ma' l-attivitajiet tat-trasport bit-triq
(notifikat bid-dokument numru C(2007) 1470)
(2007/230/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Parlament Ewropew u tal-Kunsill 2006/22/KE tal-15 ta Marzu 2006 dwar il-kundizzjonijiet minimi għall-implimentazzjoni tar-Regolamenti tal-Kunsill (KEE) Nru 3820/85 u (KEE) Nru 3821/85 dwar il-leġiżlazzjoni soċjali li għandha x'taqsam ma' l-attivitajiet tat-trasport bit-triq u li tħassar id-Direttiva tal-Kunsill 88/599/KEE (1), u b'mod partikolari l-Artikolu 11(3) tagħha,
Billi:
(1)
Skond id-Direttiva 2006/22/KE, il-Kummissjoni għandha tfassal formola elettronika u li tista' tiġi stampata biex tintuża meta sewwieq kien b'liv tal-mard jew b'liv annwali, jew meta s-sewwieq ikun saq karozza oħra eżentata mill-ambitu tar-Regolament tal-Parlament Ewropew u tal-Kunsill (KE) Nru 561/2006 tal-15 ta' Marzu 2006 dwar l-armonizzazzjoni ta' ċerta leġiżlazzjoni soċjali li għandha x'taqsam mat-trasport bit-triq (2).
(2)
Il-miżuri pprovduti f'din id-Deċiżjoni huma skond l-opinjoni tal-Kumitat stabbilit skond l-Artikolu 18(1) tar-Regolament tal-Kunsill (KEE) Nru 3821/85 (3),
ADOTTAT DIN ID-DEĊIŻJONI:
Artikolu 1
Il-formola msemmija fl-Artikolu 11(3) tad-Direttiva 2006/22/KEE għandha tkun kif stipulata fl-Anness ta' din-Deċiżjoni.
Artikolu 2
Din id-Deċiżjoni hija indirizzata lill-Istati Membri.
Magħmul fi Brussell, 12 ta' April 2007.

Labels: 12
8
9
15